6. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 351 της 11/17 Σεπτ. 1996 (ΦΕΚ Α΄ 230) Προσαρμογή της Ελληνικής Νομοθεσίας προς τις διατάξεις της οδηγίας αριθ. 93/65/ΕΟΚ του Συμβουλίου των Ευρωπαϊκών Κοινοτήτων για «τον καθορισμό και την χρησιμοποίηση συμβατών τεχνικών προδιαγραφών για την προμήθεια τεχνικού εξοπλισμού και συστημάτων διαχείρισης της εναέριας κυκλοφορίας». Έχοντας υπόψη: 1.Τις διατάξεις: α)Του άρθρ.4 του Νόμ. 1388/1983 «Εφαρμογή του Κοινοτικού Δικαίου (Α΄ 34), όπως αντικαταστάθηκε με το άρθρ. 6 παρ. 4 του Νόμ. 1440/1984 (Α΄ 70) και τροποποιήθηκε με τα άρθρ. 7 του Νόμ. 1775/1988 (Α΄ 101), 31 του Νόμ. 2076/1992 (Α΄ 130) και 19 του Νόμ. 2367/1995 (Α΄ 261). β)Του άρθρ. 29Α του Νόμ. 1558/85 «Κυβέρνηση και Κυβερνητικά Όργανα» (Α΄ 137), όπως το άρθρο αυτό προστέθηκε με το άρθρ. 27 του Νόμ. 2081/1992 (Α΄ 154). (Αντί για τη σελ. 643(α) Σελ. 643(β) Τεύχος 1242-Σελ. 7 Αεροναυτικές Τηλεπικοινωνίες 38.Ν.α.1-6 2.Τις διατάξεις του Ν.Δ. 714/1970 «Περί ιδρύσεως Διευθύνσεως Εναερίων Μεταφορών παρά του Υπουργείου Συγκοινωνιών και Οργανώσεως της Υπηρεσίας Πολιτικής Αεροπορίας» (Α΄ 238), όπως τροποποιήθηκε με το Νόμ. 1340/83 (Α΄ 154). 3.Το γεγονός ότι από τις διατάξεις του παρόντος διατάγματος δεν προκαλείται δαπάνη σε βάρος του Κρατικού Προϋπολογισμού. 4.Την αριθμ. 378/96 γνωμοδότηση του Συμβουλίου της Επικρατείας μετά από πρόταση των Υπουργών Εθνικής Οικονομίας και Μεταφορών και Επικοινωνιών, αποφασίζουμε: Άρθρ.1.-Σκοπός του παρόντος Προεδρικού Διατάγματος είναι η συμμόρφωση της Ελληνικής Νομοθεσίας προς τις διατάξεις της οδηγίας 93/65/ΕΟΚ του Συμβουλίου, σχετικά με τον καθορισμό και τη χρησιμοποίηση συμβατών τεχνικών προδιαγραφών για την προμήθεια τεχνικού εξοπλισμού και συστημάτων διαχείρισης της εναέριας κυκλοφορίας (EEL 187/52). 2.Το παρόν Προεδρικό Διάταγμα διέπει τον καθορισμό και την χρησιμοποίηση τεχνικών προδιαγραφών για την προμήθεια τεχνικού εξοπλισμού και συστημάτων διαχείρισης της εναέριας κυκλοφορίας ειδικότερα όσον αφορά: -τα συστήματα επικοινωνίας -τα συστήματα επιτήρησης -τα συστήματα αυτόματης υποστήριξης του ελέγχου εναέριας κυκλοφορίας -τα συστήματα αεροναυτιλίας. Άρθρ.2.-Για τους σκοπούς του παρόντος Προεδρικού ισχύουν οι ακόλουθοι ορισμοί: α)Τεχνική προδιαγραφή: κάθε τεχνική απαίτηση η οποία περιέχεται, ειδικότερα, στις συγγραφές υποχρεώσεων και καθορίζει τα χαρακτηριστικά για κάποια εργασία, υλικό, προϊόν ή άλλο προμηθευόμενο είδος και δίνει τη δυνατότητα αντικειμενικής περιγραφής της εργασίας, του υλικού του προϊόντος ή του προμηθευόμενου είδους, έτσι ώστε τα ανωτέρω να ανταποκρίνονται στη χρήση για την οποία προορίζονται από την αναθέτουσα αρχή. Οι εν λόγω τεχνικές απαιτήσεις μπορούν να περιλαμβάνουν την ποιότητα, τις επιδόσεις, την ασφάλεια ή τις διαστάσεις, καθώς και απαιτήσεις σχετικά με το υλικό, το προϊόν ή το προμηθευόμενο είδος όσον αφορά τη διασφάλιση της ποιότητας, την ορολογία, τα σύμβολα, τις δοκιμές και μεθόδους δοκιμής, τη συσκευασία, την επισήμανση και τις ετικέτες. Σελ. 644(β) Τεύχος 1242-Σελ. 8 β)Πρότυπο: κάθε τεχνική προδιαγραφή εγκεκριμένη από αναγνωρισμένο οργανισμό τυποποίησης για επαναλαμβανόμενη η συνεχή εφαρμογή, η τήρηση της οποίας δεν είναι κατ’ αρχήν υποχρεωτική. γ)Πρότυπο Eurocontrol: τα υποχρεωτικά στοιχεία των προδιαγραφών Eurocontrol σχετικά με τα φυσικά χαρακτηριστικά, τη μορφή, τα υλικά, τις επιδόσεις, το προσωπικό ή τη διαδικασία των οποίων η ομοιόμορφη εφαρμογή αναγνωρίζεται ως θεμελιώδης προϋπόθεση για την εφαρμογή ενός ολοκληρωμένου συστήματος υπηρεσιών εναέριας κυκλοφορίας (ATS). (Τα υποχρεωτικά στοιχεία αποτελούν μέρος ενός βασικού προτύπου Eurocontrol). Άρθρ.3.-1.Με την επιφύλαξη του Π.Δ. 370/1995 (Α΄ 199) σχετικά με τις κρατικές προμήθειες και των οδηγιών 90/531/ΕΟΚ και 93/38/ΕΟΚ σχετικά με τις συμβάσεις κρατικών προμηθειών στους εξαιρούμενους τομείς (EEL 199) η αρμόδια υπηρεσία του Υπουργείου Μεταφορών και Επικοινωνιών διασφαλίζει ότι στα γενικά έγγραφα ή στις προδιαγραφές κάθε σύμβασης, οι αναθέτουσες πολιτικές αρχές που ορίζονται στο παράρτημα II, οφείλουν να παραπέμπουν στις προδιαγραφές οι οποίες καθορίζονται δυνάμει του παρόντος, οσάκις πρόκειται περί αγοράς εξοπλισμού αεροναυτιλίας. 2.Για να εξασφαλισθεί ότι το παράρτημα II είναι κατά το δυνατόν πλήρες, η Υπηρεσία Πολιτικής Αεροπορίας του Υπουργείου Μεταφορών και Επικοινωνιών κοινοποιεί στην Επιτροπή κάθε αλλαγή που επιφέρει στους καταλόγους της. Άρθρ.4.-Στην επιτροπή που συγκροτείται σύμφωνα με το άρθρ.6 της οδηγίας 93/65/ΕΟΚ (EEL 187/52) συμμετέχει, ως εκπρόσωπος της Ελλάδος, υπάλληλος οριζόμενος από την Υπηρεσία Πολιτικής Αεροπορίας. Άρθρ.5.-Η αρμόδια Υπηρεσία του Υπουργείου Μεταφορών και Επικοινωνιών κοινοποιεί ετησίως στην Επιτροπή τα μέτρα που θεσπίζει για την επίτευξη των στόχων του παρόντος Προεδρικού Διατάγματος. Άρθρ.6.-Προσαρτώνται και αποτελούν αναπόσπαστο μέρος του παρόντος διατάγματος τα παραρτήματα I και II. (Ακολουθούν παραρτήματα I και II). 38.Ν.α.6 Αεροναυτικές Τηλεπικοινωνίες 